ddrg/super_eurlex huggingface dataset:
KIRJALLINEN KYSYMYS E-1475/00

esittäjä(t): Gilles Savary (PSE) komissiolle

(11. toukokuuta 2000)

Aihe: Leonardo-ohjelman kansallistaminen

Opiskelijoiden liikkuvuuden edistämiseksi tarkoitettujen avustusten myöntämisperusteet näyttävät muuttuvan nyt, kun huomattava osa Leonardo-ohjelmasta on siirtynyt kansallisille toimijoille.

Avustukset ovat nyt kansallistettuja eikä niitä voida enää käyttää ulkomaalaisten opiskelijoiden vastaanottamiseen, vaan kunkin maan omien opiskelijoiden ulkomaille lähettämiseen.

Euroopan unionin menettelyistä huonosti perillä olevien maiden (varsinkin EU:n jäsenehdokasmaiden) ja yliopistojen opiskelijat menettävät siis mahdollisuutensa päästä Euroopan unionin maihin tämän ohjelman kautta.

Jos tämä varsinkin Ranskassa usein ilmenevä ongelma näyttäisi koskevan muitakin maita, mitä komissio aikoo tehdä tilanteen korjaamiseksi ottaen huomioon Leonardo-ohjelman luonteen ja keskeiset tavoitteet?

Viviane Redingin komission puolesta antama vastaus

(26. kesäkuuta 2000)

Yhteisön ammatillista koulutusta koskevasta Leonardo da Vinci -toimintaohjelmasta 26 päivänä huhtikuuta 1999 tehdyssä neuvoston päätöksessä(1) säädetään, että jokaiselle jäsenvaltiolle myönnetään vuosittain kokonaistuki harjoittelija- ja henkilövaihtoihin. Kullekin jäsenvaltiolle jaettavan kokonaisavustuksen määrä lasketaan toimintasuunnitelman perusteella, jossa on selvästi tuotava esiin rahoitustuen hallinnointiin sovellettavat järjestelyt, toimenpiteet, joilla autetaan harjoittelija- ja henkilövaihdon järjestäjiä, sekä tarpeelliset toimenpiteet harjoittelija- ja henkilövaihdon asianmukaisen valmistelun, järjestelyn ja seurannan varmistamiseksi. Toimintasuunnitelmalle on saatava komission hyväksyntä etukäteen. Tämän jälkeen kansalliset toimistot julkaisevat ehdotuspyyntöjä ja valitsevat hankkeet yhteisön tasolla laaditun tarjouseritelmän perusteella.

Komissio on ohjelmakomitean jäseniä kuultuaan tarkentanut vaihtoja käsittelevissä asiakirjoissa (hakulomakkeessa ja hankevastaavan oppaassa), että ainoastaan lähettävät organisaatiot saavat toimia vaihtohankkeiden hankevastaavina. Asiakirjoissa on kuitenkin todettu, että osa hankkeen hallinnointi- ja seurantakuluista voidaan jakaa hankkeen kumppaneille, mm. vastaanottavalle organisaatiolle. Tällä erityissäännöksellä on pyritty antamaan riittävästi tukea aloitteille, joissa parannetaan Leonardo da Vinci -ohjelman harjoittelija- ja henkilövaihtoihin osallistuvien vastaanottotoimintaa.

Komissio valvoo ohjelman tavoitteiden, kansainvälisyysperiaatteen ja elinikäisen oppimisen periaatteen noudattamista. Komissio voi ehdottaa ohjelmakomitealle uusia yleisohjeita ohjelman toteuttamisvastuunsa puitteissa, jos arvoisan parlamentin jäsenen mainitsemia ongelmia ilmenee.

Komissio hyväksyi 24. toukokuuta 2000 jäsenvaltioiden ja ETA-maiden (Liechtensteinin, Norjan ja Islannin) vaihto-ohjelmat vuodelle 2000. Ehdokasmaiden ohjelmat hyväksytään lopullisesti sitten, kun assosiaationeuvostojen päätökset kyseisten maiden osallistumisesta yhteisön yleissivistävän ja ammatillisen koulutuksen sekä nuorisoalan ohjelmiin tulevat voimaan.

(1) EYVL L 146, 11.6.1999.
KIRJALLINEN KYSYMYS E-1388/00 esittäjä(t): Michl Ebner (PPE-DE) komissiolle. Toimet isyysloman edistämiseksi.



Virallinen lehti nro 046 E , 13/02/2001 s. 0186 - 0186



KIRJALLINEN KYSYMYS E-1388/00 esittäjä(t): Michl Ebner (PPE-DE) komissiolle (4. toukokuuta 2000) Aihe: Toimet isyysloman edistämiseksi Ruotsissa ja myös esimerkiksi Italiassa on onnistuttu tekemään isyyslomasta houkuttelevampi vaihtoehto erityisen bonuksen avulla. Jos isä ottaa kolme kuukautta hoitovapaata, on perheellä oikeus vielä yhteen ylimääräiseen kuukauteen hoitovapaata. Tilastot osoittavat, että näiden toimien seurauksena yli 80 prosenttia ruotsalaisista isistä jää nykyisin isyyslomalle. Eikö komissio voisi pyrkiä edistämään tällaista hyvää käytäntöä muissakin jäsenvaltioissa, jotta vanhemmat osallistuisivat tasapuolisemmin kasvatukseen? Anna Diamantopouloun komission puolesta antama vastaus (16. kesäkuuta 2000) Komissiokin katsoo, että arvoisan parlamentin jäsenen mainitsemat esimerkit kannustavat isiä valitsemaan vanhempainloman ja pyrkivät tasapainottamaan molempien vanhempien osallistumista lastensa kasvatukseen. Tällainen hyvän käytännön edistäminen kuuluu kuitenkin jäsenvaltioille. Vanhempainlomaa koskevista sääntelyistä on sovittu yhteisön tasolla EY:n teollisuuden ja työnantajien keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) puitesopimuksella, joka on pantu täytäntöön 2 päivänä kesäkuuta 1996 annetulla neuvoston direktiivillä 96/34/EY(1). Puitesopimuksen 2 lausekkeen 2 kohdan mukaan naisten ja miesten yhtäläisten mahdollisuuksien ja tasa-arvoisen kohtelun edistämiseksi oikeus vanhempainlomaan olisi periaatteessa myönnettävä siten, että se ei olisi siirrettävissä. Koska kyseessä on puitesopimus, jossa asetetaan vähimmäisvaatimukset, voivat jäsenvaltiot vapaasti toteuttaa toimenpiteitä, joilla kannustetaan enemmän isyyslomaa. (1) EYVL L 145, 19.6.1996.
KIRJALLINEN KYSYMYS E-1248/00

esittäjä(t): Ioannis Souladakis (PSE) neuvostolle

(27. huhtikuuta 2000)

Aihe: Turkin vihreät passit

Euroopan eri maiden hallitusten esittämistä tähänastisista muistutuksista huolimatta Turkki myöntää edelleen ulkomaille ja Eurooppaan matkustaville Turkin kansalaisille vihreitä passeja. Nämä ovat passeja, joiden avulla Turkin kansalaiset voivat välttää viisumin hankkimisen maihin, joissa he aikovat käydä, ja tavallisesti niitä myönnetään Turkin valtion korkea-arvoisille virkamiehille sekä näiden perheenjäsenille.

Laskelmien mukaan (turkkilainen Milliyet-sanomalehti 14.3.2000) näitä passeja on puolitoista miljoonaa, mikä on aivan liian suuri luku. Huolestuttavaa tässä vihreiden turkkilaispassien tehtailussa on se, että monet näistä passeista kuuluvat henkilöille, jotka ovat suorassa yhteydessä turkkilaiseen mafiaan, järjestäytyneeseen rikollisuuteen, huumekauppaan, vakoiluun ja joukkotuhoaseiden salakuljetukseen. Ajoittaisista vakuutteluistaan huolimatta Turkki ei ole lakannut myöntämästä vihreitä passeja eikä huolehtinut tämän jälkeen siitä, että passit myöntänyt viranomainen kerää takaisin nämä passit.

Kuinka neuvosto aikoo toimia, jotta ryhdyttäisiin valvomaan ja rajoittamaan Turkista EU:hun vihreillä passeilla tulevien henkilöiden maahanpääsyä ja vältettäisiin kansainvälisiin salakuljetuksen ja järjestäytyneen rikollisuuden piireihin kuuluvien henkilöiden tuleminen huomaamatta EU:hun?

Vastaus

(10. heinäkuuta 2000)

Neuvosto ilmoittaa arvoisalle parlamentin jäsenelle, että Schengenin sopimuksen soveltamisesta tehdyn yleissopimuksen 17 artiklan 2 kohdassa tarkoitettuja tapauksia lukuun ottamatta diplomaatti- ja virkapassien haltijoiden liikkuvuus kuuluu Euroopan yhteisön oikeuden nykykehitysvaiheessa jäsenvaltioiden toimivaltaan.
KIRJALLINEN KYSYMYS E-1194/00 esittäjä(t): Chris Davies (ELDR) komissiolle. Lampaiden laittomat teurastukset Ranskassa.



Virallinen lehti nro 046 E , 13/02/2001 s. 0141 - 0142



KIRJALLINEN KYSYMYS E-1194/00 esittäjä(t): Chris Davies (ELDR) komissiolle (12. huhtikuuta 2000) Aihe: Lampaiden laittomat teurastukset Ranskassa Eläinsuojeluyhdistys RSPCA (Royal Society for the Prevention of Cruelty to Animals) on toimittanut komissiolle videon, joka todistaa, että Ranskassa 16.19. maaliskuuta pidetyssä Eid el Kebir -juhlassa suoritettua lampaiden teurastamista ei toimitettu eläinten suojelusta teurastus- tai lopettamishetkellä annetun neuvoston direktiivin 93/119/EY(1) mukaisesti. Miten komissio aikoo taata, että Ranskan hallitus panee kyseisen direktiivin määräykset tulevina vuosina täysimääräisesti täytäntöön? (1) EYVL L 340, 31.12.1993, s. 21. David Byrnen komission puolesta antama vastaus (29. toukokuuta 2000) Komissio tutkii parhaillaan eläintensuojelujärjestöiltä saamiaan tietoja, jotka koskevat hiljattain pidettyä Eid-el-Kabir-juhlaa. Tietoja arvioidaan Ranskan viranomaisten komissiolle ennen juhlaa antamien vakuutteluiden valossa niiden mukaan viranomaiset olivat ryhtyneet tilanteen kohentamiseksi lukuisiin toimenpiteisiin, joihin kuului tiivis yhteydenpito muslimiyhteisöön. Komissio ymmärtää täysin, että asia on arkaluontoinen ja aiheuttaa tällä hetkellä tietyillä alueilla Ranskassa vakavia ongelmia viranomaisille. Toisaalta on kuitenkin todettava, että eläinten suojelusta teurastus- tai lopettamishetkellä 23. joulukuuta 1993 annetun neuvoston direktiivin keskeisten säännösten ja asiaan liittyvien hygieniasääntöjen noudattamatta jättäminen ovat vakavia yhteisön lainsäädännön rikkomuksia ja aiheuttavat vaaran kansanterveydelle. Komissio odottaa parhaillaan Ranskan viranomaisten virallista raporttia Eid-el-Kabir-juhlasta. Sen perusteella komissio harkitsee, onko asiassa tarvetta ryhtyä jatkotoimiin, joihin voi kuulua Euroopan yhteisön perustamissopimuksen 226 artiklan (ent. 169 artikla) mukaisen rikkomisesta johtuvan menettelyn aloittaminen.
KIRJALLINEN KYSYMYS P-0663/00 esittäjä(t): Martin Schulz (PSE) komissiolle. Saksan liittotasavallassa sijaitsevaan Leuna-öljynjalostamoon liittyvät tapahtumat.



Virallinen lehti nro 330 E , 21/11/2000 s. 0198 - 0199



KIRJALLINEN KYSYMYS P-0663/00 esittäjä(t): Martin Schulz (PSE) komissiolle (29. helmikuuta 2000) Aihe: Saksan liittotasavallassa sijaitsevaan Leuna-öljynjalostamoon liittyvät tapahtumat 1. Onko komissio päättänyt kaikki tutkimukset siitä, onko Leuna-öljynjalostamon rakentamisessa noudatettu kilpailua koskevia säännöksiä? Eikö komissiolla ole minkäänlaisia epäilyksiä Saksan viranomaisten toimien asianmukaisuuden suhteen? 2. Onko komissio tietoinen siitä, että liittokanslerin virastosta on saattanut kadota asiakirjoja, jotka liittyvät Leuna-öljynjalostamon saamaan tukeen? Onko komissio toteuttanut toimia tutkiakseen, vaikuttavatko nämä tapahtumat EU:n etuihin ja onko lupien myöntämisessä noudatettuja asianmukaisia menettelyjä? 3. Onko komissio ottanut jo yhteyttä Saksan liittotasavallan viranomaisiin tarkistaakseen, onko kadonneiden asiakirjojen ja hävitettyjen tietojen joukossa sellaisia asiakirjoja, joista EU:n viranomaisilla on jäljennös tai joiden löytämisessä komissio voi auttaa? Mario Montin komission puolesta antama vastaus (21. maaliskuuta 2000) 1. EY:n perustamissopimuksen 87 ja 88 artiklan (entiset 92 ja 93 artikla) mukaista valtiontukien valvontaa koskevaa velvollisuuttaan täyttäessään komissio tutkii parhaillaan, alennettiinko Elfin toteuttaman Leuna 2000 -jalostamon rakentamiskustannuksia keinotekoisesti. Elf on voinut saada tukia enemmän kuin sen 35 prosenttia, joka on Itä-Saksassa sallittu tukien enimmäismäärä. Valtiontukien myöntämisen yhteydessä mahdollisesti tapahtuneiden petosten tutkiminen on jäsenvaltioiden vastuulla. Komissio tutkii kiinnostuneena näiden tutkimusten tulokset nähdäkseen, antavatko ne aihetta joihinkin päätelmiin. 2. Komissio tietää väitteistä, että joitakin Leunan jalostamoa koskevia asiapapereita olisi kadonnut kanslerinvirastosta. Tällainen tapahtuma ei kuitenkaan mitenkään muuta jäsenvaltion velvoitetta toimittaa komissiolle kaikki tiedot, jotka ovat tarpeen tuen laillisuuden arvioimiseksi. 3. Komissio on valmis avustamaan Saksan viranomaisia niiden tutkimuksissa ja antamaan niille kaikki mahdollisiin rikoksiin liittyvät tiedot, ottaen kuitenkin huomioon, että tietojen antaminen ei saa rajoittaa yhteisöjen asianmukaista toimintaa ja riippumattomuutta.
KIRJALLINEN KYSYMYS E-0481/00 esittäjä(t): Alejandro Cercas (PSE) komissiolle. Urban-yhteisöaloitteesta myönnettävät varat.



Virallinen lehti nro 374 E , 28/12/2000 s. 0086 - 0086



KIRJALLINEN KYSYMYS E-0481/00 esittäjä(t): Alejandro Cercas (PSE) komissiolle (24. helmikuuta 2000) Aihe: Urban-yhteisöaloitteesta myönnettävät varat Voiko komissio ilmoittaa, mitkä ovat arviolta Urban-yhteisöaloitteesta Extremaduran (Espanja) alueelle myönnettävät varat? Michel Barnierin komission puolesta antama vastaus (24. maaliskuuta 2000) Komissio aikoo hyväksyä Urban-yhteisöaloitetta koskevat suuntaviivat maaliskuun 2000 loppuun tai huhtikuun 2000 alkuun mennessä. Jäsenvaltioita pyydetään esittämään ohjelmaehdotuksensa komissiolle kuuden kuukauden kuluessa suuntaviivojen julkaisemisesta Euroopan yhteisöjen virallisessa lehdessä. Jäsenvaltiot ja yhteisö rahoittavat yhteisöaloitteen yhdessä. Jäsenvaltiot osallistuvat rahoitukseen omista varoistaan ja yhteisö Euroopan aluekehitysrahastosta (EAKR). EAKR:n rahoitusosuus Urbanista ohjelmakaudella 20002006 on yhteensä 700 miljoonaa euroa vuoden 1999 hinnoin. Kunkin jäsenvaltion määrärahat lasketaan kyseisten kaupunkialueiden väkiluvun, työttömyysasteen ja pitkäaikaistyöttömien määrän perusteella. Espanjan maksusitoumusmäärärahojen ohjeellinen määrä on 106 miljoonaa euroa. Suuntaviivoissa määritellään myös yhteisöaloitteen kattamien kaupunkialueiden ohjeellinen lukumäärä, joka Espanjan tapauksessa on kahdeksan. Suuntaviivoissa ei määrätä varojen alueellisesta jaosta. Toissijaisuusperiaatteen mukaisesti jäsenvaltioiden tehtävänä on ehdottaa kaupunkialueita, joita Urban-ohjelmasta voitaisiin tukea. Ehdotettujen ohjelmien on kuitenkin täytettävä suuntaviivoissa esitetyt ehdot, vaatimukset ja ensisijaiset tavoitteet ja niiden on pysyttävä myönnettyjen määrärahojen rajoissa.
KIRJALLINEN KYSYMYS E-0388/00 esittäjä(t): Ilda Figueiredo (GUE/NGL) komissiolle. Sveitsiin muuttavien geenitutkimukset.



Virallinen lehti nro 026 E , 26/01/2001 s. 0036 - 0037



KIRJALLINEN KYSYMYS E-0388/00 esittäjä(t): Ilda Figueiredo (GUE/NGL) komissiolle (15. helmikuuta 2000) Aihe: Sveitsiin muuttavien geenitutkimukset Sveitsin ranskankielisen television (TSR) Mise au Point -ohjelman sunnuntailähetyksessä oli uutinen lakiesityksestä, joka on jo liittoneuvoston jäsenen Ruth Metzlerin käsiteltävänä. Ohjelmassa esitettyjen tietojen mukaan henkilöiden, jotka haluavat muuttaa maahan vedoten perheiden yhdistämistä koskevaan oikeuteen, on suostuttava geenitutkimuksiin, jotta sukulaisuus voidaan näyttää toteen. Vedoten Euroopan unionin ja Sveitsin valaliiton väliseen sopimukseen kysyn seuraavaa: 1. mitä Euroopan unioni aikoo tehdä näiden huolestuttavien muukalaisvihamielisten ilmentymien, jotka tässä tapauksessa muistuttavat natsikäytäntöä, suhteen, 2. miten komissio suhtautuu tähän asiaan tietäen, että Sveitsissä asuu suuri joukko unionin jäsenvaltioista kotoisin olevia ulkomaalaisia? Christopher Pattenin komission puolesta antama vastaus (9. maaliskuuta 2000) Tällä hetkellä komission asema ei salli sen ryhtyä toimiin Sveitsin suhteen kyseessä olevan lakiesityksen vuoksi. Komissio on kuitenkin hyvin tietoinen Sveitsissä työskentelevien Euroopan yhteisön kansalaisten epätyydyttävästä oikeustilasta. Tämän vuoksi komissio neuvotteli Sveitsin kanssa laaja-alaisen sopimuksen henkilöiden vapaasta liikkuvuudesta alan sveitsiläisten säännösten sekä sosiaaliturvaa ja eläkeoikeuksia koskevien säännösten yhdenmukaistamiseksi yhteisön säännöstön kanssa. Kyseinen sopimus allekirjoitettiin 21. kesäkuuta 1999, ja se tulee voimaan sen jälkeen kun parlamentti on antanut puoltavan lausuntonsa ja kun osapuolet ovat sen ratifioineet. Sopimuksen voimaantulon jälkeen komissio aikoo tarkasti seurata sen täytäntöönpanoa Sveitsissä ja ottaa mahdolliset ongelmat esille sopimuksen nojalla perustettavassa sekakomiteassa.
KIRJALLINEN KYSYMYS E-1293/00 esittäjä(t): Paul Rübig (PPE-DE) komissiolle. Rajavastuuyhtiöt (GmbH) ‐ tilinpäätös Internetissä.



Virallinen lehti nro 046 E , 13/02/2001 s. 0165 - 0165



KIRJALLINEN KYSYMYS E-1293/00 esittäjä(t): Paul Rübig (PPE-DE) komissiolle (19. huhtikuuta 2000) Aihe: Rajavastuuyhtiöt (GmbH) tilinpäätös Internetissä Itävallassa rajavastuuyhtiöiden on julkaistava Wiener Zeitung -sanomalehden virallisessa liitteessä ilmoitus tilinpäätöksensä jättämisestä tarkastettavaksi yritystilioikeuteen (Firmenbuchgericht). Ilmoitus XY-GmbH on jättänyt tilinpäätöksensä yritystilioikeuden tarkastettavaksi maksaa vuosittain 1 500 Itävallan illinkiä ja tämä summa on maksettava yritystilioikeudelle. Velvoite koskee yli 8 000 pientä yritystä yhteensä 8 500 yläitävaltalaisesta GmbH-yrityksestä, mikä voi johtaa kilpailun vääristymiseen muiden jäsenmaiden yrityksiin verrattuna. Mikä on komission kanta tähän kilpailun epäkohtaan ja eikö komissiolle riittäisi, ettei tilinpäätöstä koskevia tiedonantoja enää julkaistaisi Wiener Zeitungin virallisessa liitteessä, vaan maksuttomasti Internetissä? Frederik Bolkesteinin komission puolesta antama vastaus (30. toukokuuta 2000) Ensimmäinen neuvoston direktiivi 68/151/ETY, annettu 9 päivänä maaliskuuta 1968, niiden takeiden yhteensovittamisesta samanveroisiksi, joita jäsenvaltioissa vaaditaan perustamissopimuksen 58 artiklan 2 kohdassa tarkoitetuilta yhtiöiltä niiden jäsenten sekä ulkopuolisten etujen suojaamiseksi(1) ja sen 3 artiklan 4 kohta velvoittaa rajavastuuyhtiöt julkistamaan tiettyjä yritykseen liittyviä asiakirjoja ja yksityiskohtia (mukaan lukien tilinpäätöksen) julkaisemalla ne asianomaisen jäsenvaltion siihen tarkoitukseen määräämässä kansallisessa virallisessa julkaisussa. Itävallassa siihen tarkoitukseen määrätty kansallinen virallinen julkaisu on Wiener Zeitung -sanomalehden virallinen liite. Tämä julkaisemisvaatimus koskee rajavastuuyhtiöitä kaikissa jäsenvaltioissa, eikä se näin ollen itsessään johda kilpailun vääristymiseen. Noudattaen jäsenvaltioiden ja komission edustajista koostuvan sisämarkkinoiden lainsäädännön yksinkertaistamista (SLIM) pohtivan työryhmän suosituksia komissio pyrkii parhaillaan löytämään tapoja, joilla se voisi muuttaa ensimmäistä direktiiviä ottaakseen huomioon teknologian kehityksen. Vaikka 3 artiklan 4 kohta nykyisessä muodossaan ei estä jäsenvaltioita siirtymästä uudenaikaisiin julkistamismuotoihin, sitä tulisi tarkentaa etenkin niiden kysymysten osalta, jotka liittyvät sähköiseen arkistointiin ja Internetin käyttöön. (1) EYVL L 65, 14.3.1968.
KIRJALLINEN KYSYMYS E-2011/00 esittäjä(t): Klaus-Heiner Lehne (PPE-DE) komissiolle. Kreikan vesillä maksettava vero.



Virallinen lehti nro 046 E , 13/02/2001 s. 0216 - 0217



KIRJALLINEN KYSYMYS E-2011/00 esittäjä(t): Klaus-Heiner Lehne (PPE-DE) komissiolle (21. kesäkuuta 2000) Aihe: Kreikan vesillä maksettava vero Der Spiegel -lehden numerossa 21/2000 olleen tiedon mukaan Kreikan hallitus ottaa käyttöön Euroopassa ainutlaatuisen, yksityisiä huvialuksia koskevan maahantuloveron, jota kannetaan ulkomaalaisilta, myös unionin kansalaisilta. Esimerkiksi yli seitsemän metriä pitkistä huvialuksista on maksettava erityistä veroa 12 Saksan markkaa metriltä. Jos risteily Kreikan vesillä kestää yli 30 vuorokautta, veneen omistajan on maksettava vero toistamiseen. - Onko Kreikan uusi maahantuloveroa koskeva laki Euroopan komission mielestä EU:n lainsäädännön mukainen? - Rikotaanko tällä lailla syrjimättömyyden periaatetta? - Mihin toimiin komissio aikoo ryhtyä lain vastustamiseksi vielä ennen kesäkauden alkua? Frederik Bolkesteinin komission puolesta antama vastaus (18. heinäkuuta 2000) Komissio pyytää kunnianarvoisaa jäsentä tutustumaan vastaukseen, jonka komissio antoi herra von Wogau esittämään kirjalliseen kysymykseen E-1062/00(1). (1) EYVL C 26 E, 26.1.2001, s. 150.
KIRJALLINEN KYSYMYS E-0564/00 esittäjä(t): Christopher Huhne (ELDR) komissiolle. Yritysten voittoihin kohdistuva vero.



Virallinen lehti nro 026 E , 26/01/2001 s. 0062 - 0063



KIRJALLINEN KYSYMYS E-0564/00 esittäjä(t): Christopher Huhne (ELDR) komissiolle (29. helmikuuta 2000) Aihe: Yritysten voittoihin kohdistuva vero Voisiko komissio selvittää, mikä on yritysten voittojen verotuksen taso prosentteina kussakin jäsenvaltiossa? Onko komissiolla käytettävissä tuoretta arviota todellisesta veroasteesta verovapautukset ja varaukset huomioon ottaen? Frederik Bolkesteinin komission puolesta antama vastaus (11. huhtikuuta 2000) Komissio ei pysty tällä hetkellä ilmoittamaan arvoisan parlamentin jäsenen pyytämiä tietoja. Neuvostolta saamansa toimeksiannon perusteella komissio on kuitenkin parhaillaan tekemässä selvitystä yritysverotuksen todellisesta tasosta jäsenvaltioissa. Selvitys valmistuu tämän vuoden jälkipuolella ja se sisältää tiedot yritysverotuksen todellisesta tasosta jäsenvaltioissa. Näitä veroasteita verrataan lakisääteisiin veroasteisiin. Muiden viimeaikaisten arvioiden osalta voidaan mainita, että Alankomaiden hallitus teetti vuonna 1999 kolme selvitystä todellisesta verotaakasta yhteisössä. Näissä selvityksissä on taulukot lakisääteisistä ja todellisista veroasteista, ja selvitykset ovat saatavissa Internet-osoitteesta http://www.minfin.nl (valitse ensin Yhdistyneen kuningaskunnan lippu ja sitten Tax competition in the European Union).
KIRJALLINEN KYSYMYS E-1181/00 esittäjä(t): Antonio Tajani (PPE-DE) komissiolle. San Lorenzon kaupunginosan suojelu Firenzessä.



Virallinen lehti nro 026 E , 26/01/2001 s. 0157 - 0157



KIRJALLINEN KYSYMYS E-1181/00 esittäjä(t): Antonio Tajani (PPE-DE) komissiolle (12. huhtikuuta 2000) Aihe: San Lorenzon kaupunginosan suojelu Firenzessä Onko komissio tietoinen Firenzen San Lorenzon kaupunginosan rappiosta ja jättämisestä oman onnensa nojaan? Miten se aikoo suojella taiteellista, historiallista ja kulttuurista perintöä tässä Firenzen kaupunginosassa, jonka tori houkuttelee joka vuosi miljoonia turisteja kaikkialta Euroopasta? Miten komissio aikoo varmistaa kauppiaiden, torikävijöiden ja matkailijoiden turvallisuuden ja taata normaalin kaupankäynnin, jolloin vältettäisiin tilanne, jossa käsityöläistoiminta vähitellen katoaa alueelta sen rappion vuoksi ja Firenzen historiallinen keskusta tyhjentyy? Viviane Redingin komission puolesta antama vastaus (29. toukokuuta 2000) Yhteisölle annetaan perustamissopimuksen 151 artiklassa (entisessä 128 artiklassa) valtuudet rohkaista jäsenvaltioiden välistä kulttuuriyhteistyötä. Arvoisan parlamentin jäsenen mainitsema näkökohta ei kuulu yhteisön toimivaltaan vaan toissijaisuusperiaatteen mukaisesti jäsenvaltion yksinomaiseen toimivaltaan.
KIRJALLINEN KYSYMYS P-0452/00 esittäjä(t): Ioannis Marínos (PPE-DE) komissiolle. Turkin vapaa-alueet ja tekstiilituotteiden vienti.



Virallinen lehti nro 374 E , 28/12/2000 s. 0079 - 0079



KIRJALLINEN KYSYMYS P-0452/00 esittäjä(t): Ioannis Marínos (PPE-DE) komissiolle (14. helmikuuta 2000) Aihe: Turkin vapaa-alueet ja tekstiilituotteiden vienti Silloinen ulkosuhteista vastannut komission jäsen van den Broek ilmoitti 8. heinäkuuta 1997 Euroopan parlamentille (vastauksessaan kysymykseen E-1965/97(1)), että yhteisön tarkastusryhmä matkusti Turkkiin lokakuussa 1996 varmistaakseen, että Turkin vapaa-alueiden toiminta vastasi tulliliittosopimuksessa Turkille asetettuja vaatimuksia. Kansainvälisessä lehdistössä julkaistuissa tiedoissa viitattiin epäilyihin Istanbulin ja Mersinan vapaa-alueiden kautta harjoitetusta sellaisten kolmansista maista peräisin olevien tekstiilituotteiden viennistä, jotka asetettiin markkinoille turkkilaisina, hyödyntäen siten EU:n ja Turkin välisen tulliliittosopimuksen ehtoja ja syrjäyttäen vastaavia yhteisön tuotteita. Van den Broek totesi myös vastauksessaan, että yhteisö ja Turkki sopivat assosiointikomitean 24. huhtikuuta 1997 antamien suositusten mukaisesti seuraavansa jatkuvasti tilannetta, jotta tulliliittosopimuksen määräysten kiertäminen vältetään. Voiko Euroopan komissio ilmoittaa minulle, kuinka monta vuoden 1996 lokakuun tarkastusmatkan kaltaista yhteisön tarkastuskäyntiä on tähän mennessä toteutettu ja mitkä olivat näiden tarkastusten tulokset? (1) EYVL C 45, 10.2.1998, s. 131. Günter Verheugenin komission puolesta antama vastaus (7. maaliskuuta 2000) Komission Turkkiin lokakuussa 1996 tekemän tarkastusmatkan jälkeen ei ole tehty uusia matkoja. Tuolloin ei löydetty todisteita petoksista. Myöskään matkan jälkeen ei ole esitetty tietoja petoksista esimerkiksi yhteisön tuotannonalan valituksissa tai muutoin. Komissio ei näin ollen aio tehdä säännöllisiä tarkastuksia, vaan ottaa asian tarvittaessa välittömästi käsiteltäväksi Turkin viranomaisten kanssa. Petosepäilyistä voi ilmoittaa suoraan Euroopan petostentorjuntaviraston (OLAF) johtajalle.